armvectores/hy_wikipedia_2023 huggingface dataset:
Մանչեսթեր Սիթի

Մանչեսթեր Սիթի (անգլ.՝ Manchester City), անգլիական ֆուտբոլային ակումբ Մանչեսթեր քաղաքից։ Ակումբը հանդես է գալիս Անգլիայի Պրեմիեր լիգայում։ Կազմավորվել է 1880 թվականին որպես «Ուեստ Գորդոն Սենտ Մարկս», այնուհետև 1887 թվականին վերանվանվել է «Արդվիք Ըսոշիեյշն Ֆուտբոլային ակումբ» և միայն 1894 թվականին՝ «Մանչեսթեր Սիթի»։ 2003 թվականից ի վեր ակումբը խաղում է Սիթի օֆ Մանչեսթեր մարզադաշտում, իսկ մինչ այդ՝ 1923 թվականից խաղացել է Մեյն Ռոուդ մարզադաշտում։ Ակումբի ամենահաջողակ շրջանը եղել է 1960-ականների վերջին և 1970-ականների սկզբին, երբ այն նվաճեց ՈՒԵՖԱ Գավաթակիրների գավաթը, Անգլիայի գավաթը, Անգլիայի Լիգայի Գավաթը։ Թիմն այդ ժամանակ կառավարում էին Ջո Մերսերը և Մալքոլմ Էլիսոնը։ Պարտվելով 1981 թվականի Անգլիայի գավաթի եզրափակիչում՝ ակումբը գտնվեց անկման եզրին, իսկ 1998 թվականից 3 տարի շարունակ խաղում էր Անգլիայի երրորդ դիվիզիոնում։ 2011 թվականից «Մանչեսթեր Սիթին» հաղթեց 5 մեծ տիտղոս՝ ներառյալ Պրեմիեր Լիգան 2011-2012 և 2013-2014 մրցաշրջաններում։
2008 թվականին ակումբը գնվել է Abu Dhabi United Group ընկերության կողմից, որի արդյունքում ակումբը դառնում է համաշխարհային ֆուտբոլի ամենահարուստ ակումբերից մեկը։ «Մանչեսթեր Սիթիի» ներկայիս գլխավոր մարզիչը Խոսեպ Գվարդիոլան է։


== Ներկա կազմ ==
2017 թվականի օգոստոսի 28-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==


=== Ազգային ===
Անգլիայի առաջին դիվիզիոն/Պրեմիեր Լիգա
Հաղթող (4). 1936–37, 1967–68, 2011–12, 2013–14
Անգլիայի երկրորդ դիվիզիոն/Չեմպիոնշիպ
Հաղթող (7). 1898–99, 1902–03, 1909–10, 1927–28, 1946–47, 1965–66, 2001–02
Անգլիայի երրորդ դիվիզիոնի փլեյ օֆֆ
Հաղթող (1). 1998–99
Անգլիայի գավաթ
Հաղթող (5). 1903–04, 1933–34, 1955–56, 1968–69, 2010–11
Անգլիայի Լիգայի գավաթ
Հաղթող (4). 1969–70, 1975–76, 2013–14, 2015–16
Անգլիայի սուպերգավաթ
Հաղթող (4). 1937, 1968, 1972, 2012


=== Միջազգային ===
ՈՒԵՖԱ Գավաթակիրների գավաթ
Հաղթող (1). 1969


== Արտաքին հղումներ ==
«Մանչեսթեր Սիթիի» պաշտոնական կայք (անգլ.)
Մանչեսթեր Սիթիի մասին տեղեկություն Պրեմիեր Լիգայի հայալեզու կայքում (հայ.)
Ակումբի երկրպագուների կայք Archived 2018-04-11 at the Wayback Machine. (անգլ.)
Գրեմուչի (Տացինսկի շրջան)

Անվան այլ կիրառումների համար տե՛ս՝ Գրեմուչի (այլ կիրառումներ)Գրեմուչի (ռուս.՝ Гремучий), գյուղ Ռուսաստանի Ռոստովի մարզի Տացինսկի շրջանում։ Մտնում է Միխայլովսկի գյուղական համայնքի կազմի մեջ։ 
Բնակչությունը կազմում է 444 մարդ։
Ինզելգա

Ինզելգա (ռուս.՝ Инзелга, բաշկիրերեն՝ Инйылға), գյուղ Ռուսաստանի, Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 492 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեննա ին Տևերինա

Պեննա ին Տևերինա (իտալերեն՝ Penna in Teverina), կոմունա Իտալիայի Ումբրիա մարզի Տեռնի գավառում։
Բնակչությունը կազմում է 1125 մարդ (ըստ 2008 թվականի)։ Տարածքը կազմում է 10 կմ²։ Փոստային ինդեքս՝ 5028։ Հեռախոսային կոդ՝ 0744։
Կոմունան ունի 3 գյուղական համայնք։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս։ 0744 993326
Էլեկտրոնային փոստ։ comune@pennainteverina.com
Պաշտոնական էջ։ http://www.pennainteverina.com/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Այծամորուք

Այծամորուք (լատ.՝ Galega), բակլազգիների (թիթեռնածաղկավորներ) ընտանիքի բազմամյա խոտաբույսերի ցեղ։ Հայտնի է 3 (այլ տվյալներով՝ 6-8), ՀՀ-ում՝ 2 տեսակ՝ այծամորուք դեղատու (G. officinalis) և այծամորուք արևելյան (G. orientaiis)։


== Արտաքին կառուցվածք և նշանակություն ==
Ցողունը ճյուղավորվող է, բարձրությունը՝ մինչև 150 սմ։ Տերևները խոշոր են, բարդ փետրաձև։ Ծաղկաբույլը ողկուզանման է, ծաղիկները՝ կապույտ կամ սպիտակ։ Պտուղը նեղ գլանաձև բազմասերմ ունդ է։ Դեղատու այծամորուքը պարունակում է ալկալոիդ (գալեգին), վիտամին C, ինսուլինանման նյութ և այլն։ Ժողովրդական բժշկության մեջ օգտագործում են շաքարախտի, բրոնխային հեղձուկի դեպքերում։


== Տարածվածությունը Հայաստանում ==
ՀՀ-ում հանդիպում է 2 տեսակ՝ այծամորուք դեղատու (G. officinalis) և այծամորուք արևելյան (G. orientaiis)։ Աճում է Լոռու, Գեղարքունիքի, Տավուշի մարզերի ենթալպյան բարձրախոտերում և մարգագետիններում, գետափերին, անտառի բացատներում։
Ֆրանց Բոնն

Ֆրանց Բոնն (հուլիսի 18, 1830(1830-07-18), Մյունխեն, Բավարիայի թագավորություն - հուլիսի 7, 1894(1894-07-07), Ռեգենսբուրգ, Բավարիա, Գերմանական կայսրություն), գերմանացի իրավաբան և գրող։ Հանդես է եկել «Ֆրանց Մյունխբերգ», «Պարոն ֆոն Ռախվից» և «ֆոն Միրիս» կեղծանուներով։ 1881֊1886 թվականներին եղել է Բավարիայի խորհրդարանի պատգամավոր։


== Կենսագրություն ==
Ֆրանց Բոննը ծնվել է 1830 թվականին Մյունխենում, արքայական կառավարչի և ֆինանսական աուդիտորի ընտանիքում։ Ավարտելով վարժարանը ստացել է լավ կրթություն, այնուհետև Մյուխենի իրավագիտության համալսարանում ստացել է փիլիսոփայի աստիճան։ Գերազանցությամբ ավարտել է պաշտոն զբաղեցնելու համար անցկացվող մրցույթը և Դոնաուվյորթում, Անսբախում, Բայրոյթում ծառայել որպես արքայական դատախազի օգնական։
Հետագայում Բոննը դարձավ Մյունխենի Գերագույն դատարանի դատախազ։ 1880 թվականին հեռացավ պետական պաշտոնից։ Ապա ծառայության է անցնում Տուրն-ի-Տաքսիստ ազնվական տոհմի մոտ։ Մինչև մահը՝ 1894 թվականը, Բոննը եղել է տեղական դատարանի պալատի նախագահ և քաղաքացիական գործերով դատական իշխանության խորհուրդ։ 1881 թվականից նա Բավարիայի խորհրդարանի անդամ էր, սակայն 1886 թվականի հունիսի 26֊ին տեղի ունեցած հանդիպումից հետո հրաժարական է տվել։ Նա մահացել է 1894 թվականին Ռեգենսբուրգում։


== Ստեղծագործություն ==
Ֆրանց Բոննը իրավաբանի կարիերան համատեղել է ստեղծագործական պարապմունքների հետ, և հանդես է եկել գրական կեղծանուններով։ Նրա բանաստեղծական գործունեությունը սկսվեց 1854 թվականից՝ «Վոլֆրամ» երգիծական էպոսով։ «Բարոն ֆոն Ռախվից» կեղծանունով նա 1854 թվականին հրատարակել է «Տաք լավա» սուր երգիծական ստեղծագործությունը՝ ծաղրելով երիտասարդ գերմանացի գրողների հպարտությունն ու ունայնությունը, իսկ Ֆրանց Մյունխբերգ կեղծանունով հրատարակել է ավելի հանգիստ, լիրիկական աշխատանքներ։ 1880 թվականի «Մամոնի արքան» լայնածավալ վեպը հաջողված չէր, սակայն 1877 թվականից Բրաունի և Շնայդերի տպագրատան կողմից հրատարակված Բոննի «Ուրախ բուսաբանություն» և «Ուրախ բուսաբանություն և հանքաբանություն» հումորային գրքերի շարքը հայտնի դարձավ «ֆոն Միրիս» կեղծանունով։ Բոննը հայտնի է 1879 թվականին հրատարակված «Նիբելունգի մատանին» երգիծական ստեղծագործությամբ։
Ֆրանց Բոննի հումորային ստեղծագործությունները զետեղվել են 1892 թվականին տպագրված Fliegende Blätter ամսագրի «Von mir is’s» ժողովածուում, իսկ «Für Herz und Haus» («Սրտի և տան համար») քնարերգությունը վերահրատարակավել է մի քանի անգամ (3-րդ հրատարակվել է 1892 թվականին Ռեգենսբուրգում)։


== Ծանոթագրություններ ==


== Արտաքին հղումներ ==
«Мюнхберг»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Աստերոիդների ցանկ (144001-144100)

Աստերոիդների ցանկ (143901-144000)  • Աստերոիդների ցանկ  • Աստերոիդների ցանկ (144101-144200)
 Աստերոիդների ցանկ (143901-144000)  • Աստերոիդների ցանկ  • Աստերոիդների ցանկ (144101-144200)
Լևոն Բաբուջյան

Լևոն Սումբաթի Բաբուջյան (մայիսի 8, 1986(1986-05-08), Երևան, Հայկական ԽՍՀ, ԽՍՀՄ), հայ շախմատիստ, գրոսմայստեր։


== Նվաճումներ ==
2008 թվականին կիսել է երկրորդ-երրորդ տեղերը Վասիլիշինի հուշամրցաշարում
2009 թվականին առաջինն էր Ստամբուլում
2011 թվականին հաղթել է Երևանի 81-րդ առաջնությունում
2011 թվականին կիսել է 2-6 տեղերը Ջերմուկում կայացած Կարեն Ասրյանի հուշամրցաշարում
2012 թվականին երրորդն էր Շախմատ-960-ի Հայաստանի առաջնությունում։
2019 թվականին Փոթիի մրցաշարի հաղթող։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Լևոն Բաբուջյանի էջը Chessgames.com կայքում
Լևոն Բաբուջյանի անձնական քարտը ՖԻԴԵ-ի կայքում (անգլ.)
Լևոն Բաբուջյանի պարտիաները (անգլ.)
Լևոն Բաբուջյանի անձնական քարտը 365chess.com կայքում
Կուրսի սյուր Օրն

Կուրսի սյուր Օրն (ֆր.՝ Curcy-sur-Orne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 416 մարդ, բնակչության խտությունը` 30.66 մարդ/կմ²։ Բնակավայրը զբաղեցնում է 13.57 կմ² տարածք։
2017 թվականի հունվարից Ամար, Կոմոն սյուր Օրն, Սեն Մարտեն դը Սալան, Տյուրի Արկուր համայնքների հետ միասին հանդիսանում է Լը Օմ համայնքի մաս։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 23 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 294 աշխատունակ (15-64 տարեկան)  բնակիչ, որոնցից ակտիվ էին 235-ը, իսկ ոչ ակտիվները` 59։ Ակտիվության ցուցանիշը կազմում է 79,9 %։ 235 աշխատունակ մարդկանցից աշխատել է 210 անձ (116 տղամարդ և 94 կին)։ Գործազուրկ են եղել 25 անձ (11 տղամարդ և 14 կին)։ 59 անաշխատունակներից 16-ը եղել են աշակերտներ կամ ուսանողներ, 21-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յանովո (գյուղ, Սմոլենսկի շրջան)

Անվան այլ կիրառումների համար տե՛ս՝ ՅանովոՅանովո (ռուս.՝ Яново), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կատաֆրակտոս

Կատաֆրակտոս, (հուն․՝ κατάφρακτος, թարգ.՝ «զրահապատված»), ծանր հեծելազորային Հին աշխարհում։ Կատաֆրակտոսի հայրենիքն է համարվում Սկյութիան (մ.թ.ա. 2-1-ին դարեր)։ Կատաֆրակտոսները գրավոր աղբյուրների համաձայն հայտնի են պարթևների, հայերի, սարմատների և իբերների մոտ։

Առաջին անգամ «կատաֆրակտոս» եզրը հանդիպվում է Հելենիստական Եգիպտոսի փաստաթղթերում, որտեղ այդ բառի տակ նշվում էր ծանր հեծելազորայինի զրահը։ Տիտոս Լիվիոսը կատաֆրակտոս էր անվանում Անտիոք Գ թագավորի ծանր հեծելազորայիններին։ Կատաֆրակտոսներին ոչ թե սովորական զրահապատված հեծելազոր է, այլ հատուկ տակտիկա, շարվածք և գործողություններ կիրառող միավոր։
Բոխտյուգա (Շիչենգայի վտակ)

Բոխտյուգա (ռուս.՝ Бохтюга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Շիչենգա գետի աջ ափում՝ 17 կմ հեռավորության վրա։ Գետի երկարությունը 15 կմ է։ Գետաբերանը գտնվում է գերխոնավ անտառի տարածքներում հյուսիս-արևելքում և 22 կմ հյուսիս-արևելք գյուղ Սյամժա ից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005788
Հիդրոլոգիական ուսումնասիրությունների կոդը - 103000578
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժակ Դյուկլո

Ժակ Դյուկլո (ֆր.՝ Jacques Duclos, հոկտեմբերի 2, 1896(1896-10-02)[…], Լուե - ապրիլի 25, 1975(1975-04-25)[…], Մոնտրյոյ), ֆրանսիացի կոմունիստ քաղաքական գործիչ, Ֆրանսիայի կոմունիստական կուսակցության (ՖԿԿ) անդամ (1920)։ 
Մասնակցել է Առաջին համաշխարհային պատերազմին։ 1926 թվականին ընտրվել է ՖԿԿ ԿԿ-ի անդամ, 1931—1964 թվականներին՝ ԿԿ-ի քարտուղար։ Կոմինտերնի VII կոնգրեսում (1935)՝ դրա Գործադիր կոմիտեի անդամ, 1926—1932 թթ. և 1936 թվականից՝ Ֆրանսիայի պառլամենտի դեպուտատ։ Ֆրանսիայի ֆաշիստական օկուպացիայի տարիներին եղել է Դիմադրության շարժման կազմակերպիչներից և ղեկավարներից։ 1945—1946 թթ.՝ Սահմանադիր ժողովի փոխնախագահ, կոմունիստ դեպուտատների խմբի նախագահ, 1946-1958 թթ.՝ ազգային ժողովի դեպուտատ։ 1959 թվականին նշանակվել է սենատոր և սենատի ՖԿԿ անդամ դեպուտատների խմբի նախագահ։ 1975 թվականին պարգևատրվել է Կարլ Մարքսի անվան ոսկե մեդալով։


== Ծանոթագրություններ ==
Նյու Հեյվեն շրջան (Կոնեկտիկուտ)

Նյու Հեյվեն շրջան (անգլ.՝ New Haven County), ԱՄՆ Կոնեկտիկուտ նահանգի 9 վարչական միավորներից մեկը։ Ընդհանուր տարածությունը 1570 կմ² է, բնակչությունը՝ 862477 մարդ (2010 թ. տվյալներով)։ Շրջկենտրոնն է Նյու Հեյվեն բնակավայրը։ Կազմավորվել է 1666 թ.։
Լիզոգուբովսկի գյուղական խորհուրդ (Խարկովի մարզ)

Լիզոգուբովսկի գյուղական խորհուրդ  (ուկրաիներեն՝ Лизогубівська сільська рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Լիզոգուբովսկի գյուղական խորհրդում բնակվում էր 2443 մարդ։ Բնակավայրը զբաղեցնում է 34.41 կմ² տարածք։ Բնակչության խտությունը կազմում էր 71 մարդ/կմ²։ Խորհրդում կա 5 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կալվադոս գավառի համայնքների ցանկ

Ֆրանսիայի Ստորին Նորմանդիա մարզի Կալվադոս գավառի 538 համայնքները հետևյալն են.


== Ծանոթագրություններ ==
Ներքին (աղբյուր)

Ներքին, աղբյուր, ջրաերկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Սյունիքի մարզում, Քարահունջ գյուղի հարավային մասում, սողանքի մարմնի աջ կողմում, ծովի մակարդակից 1250 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Քոլամ Մաքքեն

Քոլամ Մաքքեն (անգլ.՝ Colum McCann, փետրվարի 28, 1965(1965-02-28), Դուբլին, Իռլանդիա) իռլանդացի գրող, լրագրող։ Նա ծնվել է Դուբլինում, Իռլանդիա, այժմ ապրում է Նյու Յորքում։ Քոլամ Մաքքեյնը Նյու Յորքի Հանթեր քոլեջի կերպարվեստի վարպետության ծրագրի ստեղծագործական գրելաոճի վաստակավոր պրոֆեսոր է։ Նա իր վիպասան ընկերներ Պիտեր Քարիի և Քլեր Մեսուդի հետ այցելել է աշխարհի բազմաթիվ համալսարաններ, այդ թվում նաև Եվրոպական Բարձրագույն Դպրոց։
Նրա գործերը հրատարակվել են աշխարհի 35 լեզուներով և տեղ են գտել New Yorker, Esquire, Paris Review, և մի շարք այլ պարբերականներում։ Նա լրագրել է New York Times, Esquire, Paris Review, The Atlantic Monthly, և մի շարք այլ պարբերականների։


== Ծանոթագրություններ ==
Սպանել Բիլին

«Սպանել Բիլին» (անգլ.՝  Kill Bill), ֆիլմի ռեժիսորը Քվենտին Տարանտինոն է։ Ֆիլմի առաջին թողարկումը տեղի է ունեցել 2003 թվականի աշնանը, երկրորդը` 2004 թվականի գարնանը։ Գլխավոր դերում նկարահանվել է Ումա Թուրմանը։
Ներկայացման համար աշխատել է Production I.G ստուդիան։


== Սյուժե ==
«Սպանել Բիլին» դրամայի ֆիլմի ռեժիսորը Քվենտին Տարանտինոն  այն բաժանել է մի քանի գլուխների։


=== Պատմություն Օ-Ռեն Իշի ===
Օ-Ռեն Իշին այդ ժամանակ 9 տարեկան էր։ Օ-Ռեն Իշիի ընտանիքը ճաշում էր։ Նրանց տանը հայտնվում են մարդասպաններ, նրանցի մեկի անունը Մացումոտո է, մյուսի անունը` Բիլ, նա «Մահաբեր իժեր» խմբավորման ղեկավարն էր։ Օ-Ռեն Իշին թաքնված էր անկողնու տակ։ Օ-Ռեն Իշիի հայրը ամերիկացի սերժանտ էր, նա մերկ ձեռքերով սպանեց մարդասպաններից մեկին, մարդասպաններից մյուսը սպանում է Օ-Ռենի հորը ու մորը և հրդեհում տունը։ Օ-Ռենը հազիվ է կարողանում փրկվել։ Նա խոստացել է վրեժ լուծել (ըստ ճապոնական առեղծվածի Օ-Ռենը գիտեր, որ նրա մոր մահանալուց հետո նրա դեմքի վրա եղել է հոր և իր արյան հետքերը)։
Երկու տարի անց Օ-Ռենը հմայելով Մացումոտոյին սպանում է նրան և նրա թիկնապահին (ըստ ճապոնական  առեղծվածի Օ-Ռենը և Մացումոտոն սկզբից խմում են, հետո Բիլին սպանում է նրան ու կտրում գլուխը)։
Նա հասուն տարիքում դառնում մարդասպան, և նա արդեն 20 տարեկանում համարվում էր լավագույն կին վարձու մարդասպանը ամբողջ աշխարհում։ Իսկ 25 տարեկանում նա մտնում է «Մահացում իժեր» խմբավորման մեջ։


=== Պեյ Մեյաի երկաթե դաս ===
Բեատրիկս Կիդդոն (նույն ինքը` Սև Մամբան էր, նույն ինքը Հարսնացուն) հիշում է Պեյ Մեյի մոտ ռազմարվեստ սովորելու մասին դեռ մինչև այն պահը, երբ ներգրավվում է «Մահացու իժեր» խմբավորման մեջ։ Պեյ Մեյը Բեատրիքսին սովորոեցնում է «հինգ մատով» գաղտնի մահացու հնարքի մասին, որը երբեք ոչ ոքի չէր սովորեցրել։


=== Սպանություններ «Երկու սոճիներ» եկեղեցում ===
Տեղի է ունենում Տոմիի և նրա հարսնացու Բեատրիքսի հարսանյաց փորձը։ Հղի Բեատրիքսը որոշում է թարմ օդ շնչել և հանկարծ տեսնում է Բիլին ֆլեյտա նվագելիս։ Արդեն պարզ էր, որ Բեատրիքսը մտադիր էր նոր կյանք սկսել և որպես ամուսնացած կին, իր անցյալը էլ տեղ չուներ իր կյանքում։ Վերջապես Բիլը ասաց Բեատրիքսին, որ նա ազատ է որոշելու իր սեփական ճակատագիրը։ Այս անգամ մատուռի մուտքի մոտ կան խմբավորման չորս մարդասպան` Էլլի Դրայվերը, Վերնիտա Գրինը, Բիլի եղբայր Բադդը և Օ-Ռեն Իշին։ Նրանք մոտենում են եկեղեցուն և կրակ բացելով` սպանում բոլոր այնտեղ գտնվողներին։


=== Արյունոտ հարսնացու ===
Չորս մարդասպաններ դաժանաբար ծեծելով սպանել է հարսին, այնուհետև Բիլը կրտել է նրա գլուխը։ Ժամանակն է, որ Բեատրիսը  Բիլին ասի, որ նա իր երեխայի հայրն է։
Էլլի Դրայվերը  մտնում է հիվանդանոց, որտեղ նա պատրաստվում է կատարել անգիտակից Բեատրիքսի  մահացու ներարկումը։ Սակայն վեջին պահին զանգահարում են նրա հեռախոսին և չեղյալ է համարվում աշխատանքը։
Չորս տարի անց Հարսը ժամանում է հիվանդանոց։ Մինչ նա կոմայի մեջ էր, Սանիտար Բեքը պարբերաբար բռնաբարել է նրան և դա արել է ուրիշների առաջարկած գումարի դիմաց։ Իմանալով, որ իր երեխան մահացել է, ցանկանում է վրեժխնդիր լինել Բիլից:Սպանեելով Բաքին և նրա հերթական հաճախորդին հարսը թողնում է հիվանդանոցը և հեռանում բաքի մեքենայով։


== Ծանոթագրություններ ==
Խուժ

Խուժ, պատմական հայկական աղբյուրներում կիրառվող անվանում, որով հայերը անվանում էին օտարազգիներին՝ ոչ հայերին։


== Ծագումնաբանություն ==
Բառը ծագում է Պարսկաստանի Խուժաստան գավառի անունից։
Ի սկզբանե բառը ունեցել է նեղ իմաստ և նշանակել է Խուժաստանի բնակիչներին։ Հետագայում, զարգանալով բառը ստացել է «բարբարոս», «վայրենի» իմաստները, և վերջնականապես հին հայերի մոտ սկսել է կիրառվել ազգությամբ բոլոր ոչ հայերի վերաբերյալ։


== Հոմանիշներ ==
Ամերիկացի պատմաբան Յուրի Սլյոզկինի կարծիքով, հայերը, տարանջատելով իրենք իրենց (ինչպես նաև մի քանի այլ ազգեր նույն կերպ), համարում են իրենց «ընտրյալ ազգ այն իմաստով, որ բացեիբաց աստվածացնում են իրենք իրենց և սկզբունքորեն սահմանազատվում են ուրիշներից»։ Նշված սահմանազատման նպատակով, ըստ Սլյոզկինի, հայերը անվանում են բոլոր այլ ազգերին հատուկ բառով՝ «օտար», այսինքն՝ «ոչ հայ»։


== Տես նաև ==
Գոյ
Գաժո
Հայկական բացառիկություն


== Ծանոթագրություններ ==
Ստերեոտիպիա

Ստերեոտիպիա, ստերեոտիպավորում, բարձր տպագրության տպաձևերի պատճենների՝ ստերեոտիպերի, պատրաստման պրոցես։ Ներառնում է տառամայրավորումը, տառամայրից ստերեոտիպ պատրաստելը և նրա մշակումը։ Ստերեոտիպը կիրառվում է մեծ տպաքանակով հրատարակությունների, միաժամանակ տարբեր կետաչափերով լրագրերի, առանց բովանդակության փոփոխման կրկնակի հրատարակությունների, ռոտացիոն տպագրական մեքենաներով տպագրման համար։ Ստերեոտիպերը պատրաստում են ձուլմամբ, էլեկտրալիտիկ եղանակով և մամլմամբ։ Ձուլման եղանակի դեպքում ձուլման քանդովի, հատակին դրված ստվարաթղթե տառամայրով կաղապարը լցնում են 300-320 °С ջերմաստիճան ունեցող հեղուկ տառանյութով։ Մեկ տառամայրից կարելի է կատարել մինչե 15-17 ձուլում։ Ստերեոտիպերի հաստությունը որոշվում է տպագրական մեքենայի տիպով։ Ձուլումից հետո կատարվում է ստերեոտիպերի մեխանիկական մշակում։ Հարթ և ռոտացիոն ստերեոտիպերի մեծ մասը ձուլում են կիսաավտոմատ սարքերով (արտադրողականությունը՝ 2-3 րոպեում 1 հատ) կամ ավտոմատներով (1 րոպեում 2-3 հատ)։ խոշոր լրագրային արտադրության մեջ կիրառում են հոսքային գծեր, որոնք ապահովվում են մեծ արագությամբ ավտոմատ ձուլումը և ստերեոտիպերի մեխանիկական մշակումը։ էլեկտրալիտիկ եղանակի դեպքում ստերեոտիպը ստանում են տառամայրի վրա մետաղի (սովորաբար պղնձի) շերտի նստեցումով, որը տառամայրից անջատելուց հետո ոչ տպագրող կողմից ամրացվում է տպագրական համաձուլվածքով կամ պլաստմասսայով։ Այսպիսի ստերեոտիպերի մշակումը կատարվում է այնպես, ինչպես ձուլման եղանակի դեպքում։ Մամլման եղանակով ստերեոտիպեր պատրաստելիս տառամայրը ծառայում է որպես դրոշմոց՝ պլաստիկ նյութերի (պլաստամասսա, ռետին) վրա ռելիեֆային ձև ստանալու համար։ Ընդ որում տառամայրերը արվում են ջերմառեակտիվ, իսկ ստերեոտիպերը՝ ջերմապլաստիկ պլաստմասսաներից։ Տառամայրերը տեղակայում են հատուկ մամլիչում, որն ունի տաքացնող (մինչև 170-190 °С) ստորին և հովացնող վերին սալեր։ Սեկ տառամայրից կարելի է ստանալ մի քանի ստերեոտիպեր, որոնք ենթարկվում են աննշան մեխանիկական մշակման։ Ռետինե ստերեոտիպ պատրաստում են հում ռետինից, որը մամլումից հետո ճնշման տակ վուլկանացման են ենթարկում։ Ստերեոտիպի եղանակի ընտրությունը որոշվում է, հիմնականում, հրատարակությունների թողարկման ժամկետներով, պատկերման որակին ներկայացվող պահանջներով և տնտական նկատառումներով։


== Տես նաև ==
Գալվանաստերեոտիպիա
Կոմմունա (գյուղ, Արտյոմովսկի շրջան)

Կոմմունա (ուկրաիներեն՝ Комуна), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Կոմմունա գյուղում բնակվում էր 679 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սետուն Մալայա

Սետուն Մալայա (ռուս.՝ Сетунь Малая), գյուղ Ռուսաստանի Մոսկվայի մարզի Օդինցովսկի շրջանի կազմում։
Բնակչությունը 1989 թվականին գրանցված տվյալներով կազմում էր 302 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թերեզա Քրիստինա

Թերեզա Քրիստինա Կորեա դա Կոստա Դիաս (պորտ.՝ Tereza Cristina Corrêa da Costa Dias, հուլիսի 6, 1954(1954-07-06), Կամպու Գրանդի, Բրազիլիա), բրազիլացի կին քաղաքական գործիչ։ Դեմոկրատներ կուսակցության անդամ (DEM): Գյուղատնտեսության, անասնաբուծության և պարենային մատակարարման գործող նախարար (2019 թվականից)։ 2015-2019 թվականներին եղել է Ազգային կոնգրեսի պատգամավոր։


== Կենսագրություն ==
Ծնվել է 1954 թվականի հուլիսի 6-ին Մատու Գրոսու դու Սուլի նահանգի վարչական կենտրոնում՝ Կամպու Գրանդի քաղաքում Հայրը՝ Ֆերնանդո Աուգուստո Կորեա դա Կոստան (Fernando Augusto Correa da Costa) է, մայրը՝ Մարիա Մանուելիտա Ալվես դե Լիմա Կորեա դա Կոստան (Maria Manuelita Alves de Lima Correa da Costa)։
Մինաս Ժերայս նահանգի Վիսկոզայի դաշնային համալսարանում ստացել է բակալավրի աստիճան։ Մասնագիտությամբ ինժեներ է։
2001-2003 թվականներին եղել է Մատու Գրոսու դու Սուլ գյուղատնտեսության ֆեդերացիայի (Federação da Agricultura e Pecuária de Mato Grosso do Sul — Famasul) և Մատու Գրոսու դու Սուլ սերմերի արտադրողների ասոցիացիայի տնօրեն (Associação dos Produtores de Sementes de Mato Grosso do Sul — Aprosul)։ 2003-2006 թվականներին՝ Մատու Գրոսու դու Սուլ սելեկցիոներների ասոցիացիայի տնօրեն (Associação dos Criadores de Mato Grosso do Sul — Acrissul)։
2007-2014 թվականներին եղել է Մատու Գրոսու դու Սուլ նահանգի ագրարային զարգացման, արտադրության, արդյունաբերության, առևտրի և զբոսաշրջության քարտուղար՝ Անդրե Պուչինելիի ղեկավարությամբ։ 2011-2014 թվականներին՝ հանքային ռեսուրսների կառավարման ընկերության գլխավոր գործադիր տնօրեն (Empresa de Gestão de Recursos Minerais-MS-MINERAL)։
2014 թվականի հոկտեմբերի 5-ի համընդհանուր ընտրություններում Մատու Գրոսու դու Սուլ նահանգում ստացել է 75149 ձայն և Սոցիալիստական կուսակցությունից ընտրվել է Ազգային Կոնգրեսի պատգամավոր (PSB)։ 2014 թվականի ապրիլի 16-ին 36 պատգամավորից ընտրվել է Սոցիալիստական կուսակցության խորհրդարանական խմբի ղեկավարի տեղակալ, իսկ 2017 թվականի փետրվարի 1-ից՝ ղեկավար։ 2017 թվականի հոկտեմբերին լսել է սոցիալիստական կուսակցությունը, այն բանից հետո, երբ կուսակցությունն անցել է նախագահ Միշել Տեմերի ընդդիմությանը։ Դեկտեմբերին անդամագրվել Է դեմոկրատների (DEM) կուսակցությանը։ Նա հսկայական նվիրատվություններ է ստացել թունաքիմիկատների հետ կապված բիզնեսից։ 2018 թվականին գլխավորել է հատուկ կոմիտեն, որը հավանություն է տվել թունաքիմիկատների օգտագործման սահմանափակումների վերացման օրինագծին։ Թերեզա Քրիստինան պնդում էր, որ նոր թունաքիմիկատների թողարկումը օգուտ կբերի շրջակա միջավայրին, քանի որ դրանք «հավանաբար ավելի արդյունավետ կլինեն և, հետևաբար, կօգտագործվեն փոքր քանակությամբ»։ Թունաքիմիկատների օգտագործմանն աջակցելու համար շրջակա միջավայրի պաշտպանները Թերեզա Քրիստինային անվանել են «թունավոր մուսա» (Սառա Լ․ Կրոսբիի «Թունավոր մուսա» հայտնի գրքի նմանությամբ)։ Ի տարբերություն իր գործընկերների մեծամասնության, նա միշտ կոռեկտ է արտահայտություններում և ոչ մեկին չի վիրավորում, ուստի կառավարությունում նմանվում է «սպիտակ ագռավ»-ի (լատ. rara avis)։
2018 թվականի նոյեմբերի 7-ին հայտարարվել է, որ Թերեզա Քրիստինան Բոլսոնարուի աշխատասենյակում կստանա գյուղատնտեսության, անասնաբուծության և պարենային մատակարարման նախարարի պաշտոնը՝ նախագահ Ժաիր Բոլսոնարուի գլխավորությամբ։ Պաշտոնը ստանձնել է 2019 թվականի հունվարի 1-ին։ Փոխարինել է Բլեյրո Մագգիին։


== Ծանոթագրություններ ==
Ժողովածու (2116)

Ժողովածու (2116), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1637 թվականին Եսայի գրիչի կողմից Թավուզում, ստացող Աստվածատուր քահանա։ Գրված է թղթի վրա, որը ունի 21․5×15․3 սմ չափս։ Ձեռագիրը կազմված է 250 թերթից։ Գրված է երկսյուն, բոլորգրով։ Պահպանակը ունի 30 էջ, գրված է՝ մագաղաթի վրա՝ վրացերենով։ Կազմը` կաշեպատ տախտակ դրոշմազարդ, աստառը՝ վանդակազարդ կապույտ կտավ։ Հիշատակարաններ՝205ա, ստացողի՝ 60ա, հետագայի՝ 3ա (1695), 252բ (1749)։


== Բովանդակություն ==
Գր․ Տաթևացւոյ Քարոզգիրք։
Ի Կանոնագրոյ հայոց։
Քարոզք։
Վասն գալստեան Քրիստոսի։
Ճառը, Խրատք․(Վարդ. Այգեկցի, Յովհ. Երզնկացի, Յակ․ Ղրիմեցի, Եփրեմ, Ոսկեբերան, Վանական վրդ․)։
Խրատք Խիկարայ։
Ագաթոնի Վասն վերջին ժամանակի։
Խրատք պիտանիք։


== Ծանոթագրություններ ==
ԿՈՆԿԱԿԱՖ-ի ոսկե գավաթ 2003 (թիմերի կազմեր)

ԿՈՆԿԱԿԱՖ-ի ոսկե գավաթի 2003 թ. խաղարկությանը մասնակցեցին 12 ազգային հավաքականներ։


== Խումբ A ==


=== Բրազիլիա ===


=== Մեքսիկա ===


=== Հոնդուրաս ===


== Խումբ B ==


=== Գվատեմալա ===


=== Կոլումբիա ===


=== Ճամայկա ===


== Խումբ C ==


=== Մարտինիկա ===


=== Միացյալ Նահանգներ ===


=== Սալվադոր ===


== Խումբ D ==


=== Կանադա ===


=== Կոստա Ռիկա ===


=== Կուբա ===


== Նայիր նաև ==
ԿՈՆԿԱԿԱՖ-ի ոսկե գավաթ 2003
ՀՀ ԳԱԱ տեղեկագիր․ Երկրի մասին գիտություններ

ՀՀ ԳԱԱ տեղեկագիր․ Երկրի մասին գիտություններ, ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Բեռեսե

Բեռեսե (էստ․՝ Beresje), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սվիտովա Զիրկա

Սվիտովա Զիրկա (ուկրաիներեն՝ Світова Зірка), գյուղ Ուկրաինայի Կիրովոգրադի մարզի Ալեքսանդրովկայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիշիբ (գյուղ, Կրեմենչուգի շրջան)

Անվան այլ կիրառումների համար տե՛ս՝ ՊրիշիբՊրիշիբ (ուկրաիներեն՝ Пришиб), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Պրիշիբ գյուղում բնակվում էր 997 մարդ։ Բնակավայրը զբաղեցնում է 390 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերվոլկի խնդիրը միջին գոտում

«Վերվոլկի խնդիրը միջին գոտում»  (ռուս.՝ «Проблема верволка в средней полосе»), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1991 թվականին։ Պատմվածքի կենտրոնում Ռուսաստանում բնակվող մարդագայլերն են (վերվոլկները)։


== Բովանդակություն ==
Գլխավոր հերոսը` ուսանող Սաշա Լապինը, գալիս է գյուղ` որոնելու այն վայրը, որը նա տեսել էր գրքի լուսանկարում։ Որոնումների ընթացքում նա մոլորվում է անտառում և հանդիպում մի խումբ մարդագայլերի, որոնք այդ պահին պատրաստվում են մարդկային կերպարանքը փոխելու գայլայինի։
Սաշան նույնպես վերածվում է մարդագայլի։ Նա դառնում է ոհմակի լիիրավ անդամ, երբ մենամարտում հաղթում է մարդագայլ Նիկոլային, որը վարում էր գայլին անհարիր կյանք։ Գայլ դառնալու արդյունքում Սաշայի ինքնագիտակցության մեջ փոփոխություն է տեղի ունենում։ Նա հասկանում է, որ իր նախորդ կյանքը միայն երազ էր, և այժմ նա արթնացել է։ Սաշան ներդաշնակության է հասնում շրջապատող աշխարհի հետ։ Վերջում պարզվում է, որ նա ի սկզբանե էր հակված նման կերպարանափոխման (նա փնտրում էր գայլի լուսանկար)։
Վերվոլկ բառը Պելևինի հորինած նորաբանություն է (գերմաներեն Werwolf-ից՝ մարդագայլ, և ռուսերեն волк-ից՝ գայլ)։ Սրանով հեղինակը շեշտում է եվրոպական երևույթի տեղափոխումը ռուսական հող։
Մարդագայլերը պատմվածքում դրական կերպարներ են։ Նրանք պատերազմում են դարձորյակ բվերի հետ, որոնք մարմնավորում են չարիքը։
Պատմվածքը լի է ռուսական հեքիաթներին ու բանահյուսությանը բնորոշ տարրերով, որոնք միահյուսված են արդիականության հետ։ Հեղինակն անդրադառնում է արդի աշխարհում մարդու դերի մասին XIX-XX դարերի ռուսական գրականության փիլիսոփայական հարցերին։


== Հրապարակում ==
Պատմվածքն առաջին անգամ տպագրվել է («Միջին գոտու վերվոլկներ» վերնագրով) «НФ-35» սերիական ժողովածուում 1991 թվականին։ Նույն թվականին այն լույս է տեսել հեղինակի «Կապույտ լապտեր» առաջին գրքում, այնուհետև բազմիցս տպագրվել է հեղինակային այլ ժողովածուներում, ներառյալ՝ 1993 թվականին լույս տեսած պատմվածքների համանուն ժողովածուում։
Ինչպես իր շատ այլ ստեղծագործություններում, այս պատմվածքում նույնպես հեղինակը ստեղծում է հերոսների ընդհանուր աշխարհ, որոնք գրքից գիրք են տեղափոխվում։ «Վերվոլկի խնդիրը միջին գոտում»-ի հերոսներին կարելի է հանդիպել այլ պատմվածքներում և վեպերում (օրինակ՝ «Պետպլանի արքայազնը», «Դարձորյակի սուրբ գիրքը»)։


== Ծանոթագրություններ ==


== Գրականություն ==
Айдачич Д. Перевертень (вовк) у східнослов’янських літературах // Мова і культура. — 2011. — Т. 4, вып. 14. — С. 245.(ուկր.)


== Արտաքին հղումներ ==
Պատմվածքի տեքստը Վիկտոր Պելևինի ստեղծագործության կայքում
Պատմվածքի ձայնային տարբերակը. «Մոդել հավաքման համար»
Ռադիոբեմականացում պատմվածքի հիման վրա. «Աուդիո թատրոն» Archived 2020-04-24 at the Wayback Machine. (ռեժիսոր՝ Դմիտրի Ուրյուպին)
Ալլա Տարասովա

Ալլա Կոնստանտինովնա Տարասովա  (ռուս.՝ А́лла Константи́новна Тара́сова, հունվարի 25 (փետրվարի 6), 1898, Կիև, Ռուսական կայսրություն - ապրիլի 5, 1973(1973-04-05), Մոսկվա, ՌԽՖՍՀ, ԽՍՀՄ), ռուս խորհրդային դերասանուհի։ ԽՍՀՄ ժողովրդական արտիստուհի (1937)։ Սոցիալիստական աշխատանքի հերոս (1973)։
1916 թվականից Ալլա Տարասովան Կրուչինինայի դերում ՄԴԹ-ի թատերախմբի դերասանուհի։ Կ․ Ստանիսլավսկու և Վլ․ Նեմիրովիչ Դանչենկոյի աշակերտուհի Տարասովան ձգտել է սոցիալական, կենսական, գեղարվեստական ճշմարտության։ Լավագույն կերպարներն ստեղծել է Չեխովի (Անյա, «Բալենու այգին», Սոնյա, Ելենա Անդրեևնա, «Քեռի Վանյա», Իրինա, Մաշա, «Երեք քույր»), Ա․ Օստրովսկու (Նեգինա, «Տաղանդներ և երկրպագուներ», Կրուչինինա, «Անմեղ մեղավորներ» ևն), Գորկու (Տատյանա, «Թշնամիներ», Վարվառա, «Հովեկներ») պիեսներում։ Մեծ հաջողությամբ խաղացել է Աննա Կարենինայի (Լև Նիկոլայևիչ Տոլստոյի «Աննա Կարենինա») դերը։ Սովետական խաղացանկի դերերից են՝ Ելենա (Բուլգակովի «Տուրբինների օրերը»), Տոպիլինա (Սոֆրոնովի «Սիրտը չի ներում»)։ Նկարահանվել է կինոյում՝ Կատերինա («Ամպրոպ», 1934), Եկատերինա («Պետրոս I», 1937-1939) և այլն։ ԽՍՀՄ 3-5-րդ գումարումների Գերագույն սովետի դեպուտատ։ ԽՍՀՄ պետական մրցանակներ (1941, 1946՝ կրկնակի, 1947, 1949)։ Պարգեատրվել է Լենինի շքանշանով։


== Ծանոթագրություններ ==
Վելիկա Գորիցա

Վելիկա Գորիցա (խորվ.՝ Velika Gorica), Խորվաթիայի յոթերորդ խոշորագույն քաղաքը։ Բնակչությունը կազմում է 33 339 մարդ (2001):


== Ընդհանուր տեղեկություններ ==
Վելիկա Գորիցա քաղաքը գտնվում է Զագրեբից 15 կմ հարավ-արևելք, քաղաքային օդանավակայանից ոչ հեռու։


== Պատմություն ==
Ժամանակակից Զագրեբ քաղաքի Սավա հովիտը բնակեցված է եղել հնագույն ժամանակներից։ Վելիկա Գորիցա քաղաքից 8 կմ դեպի հյուսիս-արևելք գտնվում է հռոմեական Անդավտոնիա քաղաքը։ Վելիկա Գորիցա քաղաքը առաջին անգամ հիշատակվել է 1287 թվականին։ Միջնադարում և նոր ժամանակներում Վելիկա Գորիցան  «Ազնվական Տուրոպոլե համայնքի» կենտրոնն էր։ Այն հաճախ ենթարկվել է թուրքական հարձակումների, որոնց հետևանքով տեղական եկեղեցին խիստ տուժել է։ Այն գրեթե կրկին կառուցվել է 17-րդ դարում։ Քաղաքում առաջին դպրոցը ստեղծվել է 18-րդ դարում։
Վելիկա Գորիցան տնտեսական մեծ աճ է ապրել 19-րդ դարում, երբ քաղաքի տարածքը ընդարձակվել է։ Հին քաղաքային տարածքը դարձել է ձիերի առևտրի կենտրոն։ Քաղաքի հատուկ արժանիքների զարգացումը վերաբերվում է Լուի Իոսիպովիչին, որը Վելիկա Գորիցայում հիմնադրել է մի շարք պետական և հասարակական շենքեր։
1901 թվականին քաղաքում բնակվում էր 1041 բնակիչ։ Քաղաքի զարգացման հերթական փուլը վերաբերվում է հետպատերազմյան շրջանին, երբ ակտիվորեն ընդլայնվում է բնակելի ֆոնդը։ 1995 թվականին այն ստանում է քաղաքի կարգավիճակ։


== Տնտեսություն ==
Վելիկա Գորիցայի տնտեսական զարգացման հիման վրա տղամարդիկ գյուղատնտեսական ոլորտներում կառուցում են փոքր բիզնեսներ։ Քաղաքում գրանցվել են 1460 առևտրային, 983՝ փոքր, 17՝ միջին և խոշոր ձեռնարկություններ։ Տարածքը ունի մոտ 4700 ընտանեկան տնտեսություններ։ Տարածաշրջանում գտնվում են մի քանի սղոցարաններ և այլ վերամշակման ձեռնարկություններ։
Տնտեսության հիմնական ճյուղերն են՝ փայտամշակումը, սննդի, շինարարական եւ կաշվի արդյունաբերությունը, ինչպես նաև գյուղատնտեսությունը։


== Կրթություն ==
Քաղաքում գտնվում են 5 տարրական դպրոցներ, 5 միջնակարգ դպրոցներ և Վելիկա Գորիցա պոլիտեխնիկական քոլեջը։ Վելիկա Գորիցայում գտնվում է ավիացիոն տեխնիկական ինստիտուտը։


== Տեսարժան վայրեր ==

Տուրոպոլսկի կարկուտ - բերդ, որը կառուցվել է 18-րդ դարում։  Ներկայումս թանգարան է։
Տուրոպոլի փայտյա մատուռ - կառուցվել է 17-րդ դարում։
Լիճ Չիչա - նկարազարդ լիճ, որը քաղաքացիների համար սիրված վայր է։


== Ծանոթագրություններ ==


== Արտաքին հղումներ ==
Պաշտոնական էջ
Պալունիներ

Պալունիներ, Պալունիք, հայ նախարարական տոհմ։ Ժառանգական տիրույթը եղել է Մեծ Հայքի Վասպուրական նահանգի Պալունիք գավառը։ 5-րդ դարին Պալունիկները կալվածք ունեին նաև Տուրուբերան նահանգի Տարոն գավառում (Ձյունկերտ քաղաքի, Կվառս և Հոռյանք ավանների շրջանում)։ Պալունիներից Եղիշեն հիշատակում է տանուտեր իշխան Վարազշապուհին, որը Արտաշատի ժողովում (449) մասնակցել է Պարսից Հազկերտ Բ-ի հրովարտակի պատասխանին, ապա անցել Վասակ Սյունու կողմը։ Իսկ սեպուհ Արտակ Պալունին եղել է Վարդանանց հավատարիմ կողմնակիցը և Ավարայրի ճակատամարտում (451) հերոսաբար զոհվել՝ իր 57 մարտիկներով։ Հետագա դարերի աղբյուրներում Պալունիներ մասին տեղեկություններ չեն հանդիպում։
Կարանտրավ

Կարանտրավ (ռուս.՝ Карантрав, բաշկիրերեն՝ Ҡаранторау), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 305 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտելեպյան

Անտելեպյան, հայկական ազգանուն։


== Ազգանունը կրողներ ==
Գեղամ Բարսեղի Անտելեպյան (1899-1966), խմբագիր, տնտեսագետ։


== Ծանոթագրություններ ==
Խախոպսե

Խախոպսե (ռուս.՝ Хахопсе), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Պշեխա գետի ձախ ափին՝ 115 կմ հեռավորության վրա։ Գետի երկարությունը 14 կմ է, ավազանի տարածքը 95,8 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004793
Հիդրոլոգիական ուսումնասիրությունների կոդը - 108100479
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սողմաթար

Սողմաթար, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Պոլիչինցի

Պոլիչինցի (ուկրաիներեն՝ Поличинці), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1595 թվականին։
2001 թվականի տվյալներով Պոլիչինցի գյուղում բնակվում էր 442 մարդ։ Բնակավայրը զբաղեցնում է 2552 կմ² տարածք։ Բնակչության խտությունը կազմում էր 173,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարդատերեփուկ թուրանական

Վարդատերեփուկ թուրանական (լատ.՝ Amberboa turanica) բարդածաղկավորների ընտանիքին պատկանող ծածկասերմ բույս, որը գրանցված է ՀՀ Կարմիր գրքում։


== Նկարագրություն ==
Միամյա բույս է, որն ունի 2-15 սմ բարձրություն։ Ցողունները կարճ են՝ ծածկված կարճ-գանգուր մազիկներով։ Արմատամերձ տերևները ամբողջական եզրերից ատամնավոր են, ցողունային տերևները՝ փետրաձև-բլթակավոր կամ փետրաձև բաժանված։ Զամբյուղները գագաթնային են, միայնակ, կարճ ծաղկակոթերի վրա։ Եզրային ծաղիկները սակավաթիվ են, բաց դեղին։ Սերմնիկները պապուսի հետ միասին ունեն 4-5,5 մմ երկարություն։


== Տարածվածություն ==
Հայաստանում հայտնի է Երևանի (Խոր Վիրապ ամրոցի շրջակայքից) և Մեղրու (Կարչևան, Ագարակ) ֆլորիստիկական շրջաներում։ Հանդիպում է նաև Հարավային և Արևելյան Անդրկովկասում, Ռուսաստանում, Իրանում, Կենտրոնական և Միջին Ասիայում, Աֆղանստանում, Պակիստանում, Արևմտյան Սիբիրում։


== Էկոլոգիա ==
Հայաստանում աճում է ստորին լեռնային գոտում՝ ծովի մակարդակից 700-800 մ բարձրությունների վրա, չոր քարքարոտ լանջերին, կիսաանապատային բուսականության կազմում։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Վտանգված տեսակ է։ Առկա է 2 ֆլորիստիկական շրջաններում։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Պահպանության միջոցառումներ չեն իրականացվում։


== Ծանոթագրություններ ==
Կզըլջա Առաջին

Կզըլջա Առաջին, գյուղ Արևմտյան Հայաստանում, Էրզրումի վիլայեթի Բասենի գավառակում։


== Բնակչություն ==
1878 թվականին ուներ 14 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Խավարածրի խորքային հետազոտություն

Խավարածրի խորքային հետազոտություն (անգլ.՝ Deep Ecliptic Survey), Կոյպերի գոտու մարմինների որոնման ծրագիր, որն օգտագործում է Ազգային օպտիկական աստղադիտարանի (NOAO) միջոցները Կիթ Պիկի ազգային աստղադիտարանում։ Ծրագրի ղեկավարն է հանդիսացել Բոբ Միլսը։ Ծրագիրը գործել է 1998-ից մինչև 2003 թվականի վերջը։
Ծրագրի շրջանակներում ծածկվել է երկնոլորտի համարյա 600 քառակուսի աստիճան 22,5m զգայունությամբ, այսինքն, պետք է հայտնաբերվեին այս աստղային մեծության շրջանակներում գտնվող մարմինների ավելի քան 50%-ը։ Արդյունքում, հաջողվեց հայտնաբերել 468 մարմին (որոնք շարժվում էին 15′′/ժ-ից դանդաղ), որոնցից 272 ստացան պաշտոնական նշանակում։
Ծրագիրը պարզեց նաև Կոյպերի գոտու միջին հարթությունը և ներմուծեց նոր պաշտոնական սահմանում տրանսնեպտունային մարմինների դինամիկ դասակարգման համար։
Հետաքրքիր հայտնագործություններից են՝

(28978) Իքսիոն, մեծ պլուտինո;
(19521) Քաոս (քյուբիվանո);
1998 WW31, առաջին կրկնակի տրանսնեպտունային մարմինը;
2000 CR105, առաջին հայտնաբերված մարմինը, որի պերիհելին չափազանց հեռու էր, որպեսզի ազդեցություն ունենար (ցրվեր) Նեպտունի կողմից;
(87269) 2000 OO67, նշանակալի է այն պարագայով, որ նրա մեծ կիսաառանցքը ավելին է քան 500 ա. մ. և նրա ուղեծրի էքսցենտրիսիտետ չափազանց մեծ է (0,96), շարժվում է Նեպտունի ուղեծրի ներսից մինչև 1000 ա. մ.;
2001 QR322, առաջին Նեպտունի տրոյացի աստերոիդը;
2002 XU93, ունի ամենաթեքված ուղեծրերից մեկը (>68°)։


== Տես նաև ==
Խորը ոսպնյակային դիտարկում


== Ծանոթագրություններ ==


== Արտաքին հղումներ ==
Ծրագրի պաշտոնական կայքը Archived 2004-06-12 at the Wayback Machine.
Նիզովկա (այլ կիրառումներ)

Նիզովկա, կարող է վերաբերել՝


== Ուկրաինայի բնակավայրեր ==
Նիզովկա - ավան, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Նիզովկա - գյուղ, Ուկրաինայի Խարկովի մարզի Նովովոդոլաժսկի շրջանում


== Ռուսաստանի բնակավայրեր ==
Նիզովկա - գյուղ Ռուսաստանի Նիժնի Նովգորոդի մարզի Սպասսկի շրջանի կազմում։
Նիզովկա - գյուղ Ռուսաստանի Նովգորոդի մարզի Օկուլովսկի շրջանի կազմում։
Բրյումկա

Բրյումկա (ռուս.՝ Брюмка), գետ Կամչատկա թերակղզի՝ Ռուսաստանում։ Գետի երկարությունը 86 կմ է Ավազանի տարածքը 810 կմ2։ Հոսում է Սոբոլևսկի շրջանում, Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը -19080000212120000028680


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կորտալե

Կորտալե (իտալերեն՝ Cortale), կոմունա Իտալիայի Կալաբրիա մարզի Կատանձարո գավառում։
Բնակչությունը կազմում է 2436 մարդ (2013)։ Բնակչության խտությունը 84 մարդ/կմ2։ Տարածքը կազմում է 29 կմ2։ Փոստային ինդեքս՝ 88024։ Հեռախոսային կոդ՝ 0968։


== Արտաքին հղումներ ==
http://www.comunecortale.it/ Archived 2008-06-02 at the Wayback Machine.


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Գյոլբաշի (այլ կիրառումներ)

Գյոլբաշի, կարող է վերաբերել՝

Գյոլբաշի - գյուղ Արևելյան Հայաստանում, Կարսի մարզի Կարսի գավառում
Գյոլբաշի - գյուղ Արևմտյան Հայաստանում, Բիթլիսի վիլայեթի Բիթլիսի գավառում
Գյոլբաշի - դաշտ (իջվածք) Լեռնային Կիլիկիայում, Մարաշից հյուսիս-արևելք, նրա դիմացի դաշտից բաժանվում է Նաջարդաղ լեռով
Սուննիական եռանկյուն

Սուննիական եռանկյուն, Իրաքի խիտ բնակեցված շրջան, որն ընկած է մայրաքաղաք Բաղդադից հյուսիս-արևմուտք։ Շրջանը հիմնականում բնակեցված է արաբ սուննի մուսուլմաններով։
Սուննիական եռանկյան ծայրակետերը գտնվում են Բաաքուբայի մոտ (գտնվում է եռանկյան արևելյան հատվածում), Բաղդադում (հարավային հատվածում), Ռամադիում (արևմտյան հատված) և Տիգրիտում (հյուսիսային հատված)։ Եռանկյան յուրաքանչյուր կողմն ունի շուրջ 125 կիլոմետր երկարություն (80 մղոն)։ Եռանկյան մեջ են մտնում նաև Սամարա և Էլ Ֆալուջա քաղաքները։

Շրջանը մշտապես եղել է Իրաքի նախագահ Սադդամ Հուսեյնի կառավարության խիստ աջակցության տակ գտնվող տարածք։ Սկսած 1970-ական թվականների սկզբից երկրի կառավարության հիմնական պաշտոնյաները, քաղաքական գործիչները և ռազմական առաջնորդներն սերում են այս շրջանից։ Սադամն ինքնին ծնվել է Տիգրիտի շրջանում։
2003 թվականին ԱՄՆ-ի և դաշնակիցների կողմից Իրաք ներխուժելուց հետո՝ շրջանը դարձել է կոալիցիոն ուժերի դեմ սուննի զինված ընդդիմության պայքարի հիմնական թատերաբեմերից մեկը։ Արևմտյան մամուլում մեծապես տարածվում էր այն տեսակետը, որը Սադամ Հուսեյնը ապաստան կփնտրի իր սուննի աջակիցների շրջանում, իսկ արդեն 2003 թվականի դեկտեմբերի 13-ին Հուսեյնը ձերբակալվել է Էդ Դաուր գյուղում, որը գտնվում է Տիգրիտից 15 կիլոմետր դեպի հարավ։
«Սուննիական եռանկյուն» տերմինը կիրառվել է 1970-ական թվականներից սկսած՝ հիմնականում Իրաքի ակադեմիկոսների կողմից։ Կիրառման հիմնական նպատակը շրջանի տարանջատումն էր երկրի հյուսիսային և հարավային շրջաններից։ ԶԼՄ-ներում առաջին անգամ կիրառվել է 2002 թվականի սեպտեմբերի 14-ին «San Francisco Chronicle» օրաթերթում, որտեղ ամերիկացի զենքի նախկին տեսուչ Սքոթ Ռիթերը նշում է․ «Ներխուժման ժամանակ մենք կարող ենք ստանալ որոշ շիաների և քրդերի օգնությունը, սակայն Բաղդադ հասնելու համար անհրաժեշտ է հաղթահարել Սուննիական եռանկյունը»։ Այդուհանդերձ, տերմինը լայն տարածում է գտել միայն 2003 թվականի հունիսի 10-ին, երբ New York Times օրաթերթը կիրառել է այն իր հոդվածներից մեկում։ Հոդվածում մասնավորապես նշված էր․ «ամերիկյան նոր փորձ, որը Բաղդադի հյուսիսում և արևմուտքում կօգնի հաղթահարել սուննի մուսուլմաններով բնակեցված տարածքների զինված դիմադրությունը, որն առավել հայտնի է Սուննիական եռանկյուն անվամբ»։ Դրանից հետո տեղանունը հաճախ հանդիպել է ամերիկյան ուժերի կողմից ղեկավարվող կոալիցիայի՝ շրջանում իրականացվող գործողությունների վերաբերյալ հաղորդագրություններում։
«Սուննիական եռանկյունը» չպետք է շփոթել «Մահվան եռանկյան» հետ․ շրջան, որը գտնվում է Բաղդադից հարավ և հիմնականում բնակեցված է սուննի մուսուլմաններով։ Այս շրջանում հիմնական մարտական գործողությունները տեղի են ունեցել 2004 թվականի նոյեմբեր և դեկտեմբեր ամիսներին։


== Ծանոթագրություններ ==
Այգեպատ

Այգեպատ (նախկին անվանումը` Մասումլու),
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 2 կմ արևելք։ Վերանվանվել է Այգեպատ 1949 թ. դեկտեմբերի 1-ին։


== Պատմություն ==
Այգեպատ գյուղը Արտաշատի տարածաշրջանի մեջ մտնող 39 գյուղերից մեկն է, որը մտել է Դվին քաղաքի արվարձանների մեջ։ Վերահիմնադրվել է 1828 թվականին։ Մինչև Բնակիչների նախնիները եկել են Պարսկահայաստանի Խոյ և Սալմաստի գավառներից։ Գյուղն ունի միջնակարգ դպրոց, մշակույթի տուն, գրադարան , մանկական խաղահրապարակ, բուժկետ, ատամնաբուժարան, հեռախոսային ցանց, ալրաղաց, և մի շարք տարբեր նշանակության խանութներ։ Գյուղը մոտ է մի շարք պատմամշակութային հուշարձանների և բնակավայրերի։  Այգեպատից մինչև Խոր Վիրապ վանական համալիր՝ 12 կմ է, Դվին մայրաքաղաքի ավերակները՝ 8 կմ, Ոստան գյուղի թանգարան ՝ 4 կմ, Շահումյան համայնքի Գրիգորի հնագիտական թանգարան՝ 3 կմ, Արցախյան ազատամարտին նվիրված հուշարձան՝ 15 կմ։


== Կլիման ==
Գյուղը տեղադրված է ծովի մակարդակից 865 մ բարձրության վրա։ Կլիման բարեխառն է , ամռանը՝ տաք, ձմռանը  ցուրտ։ Ձմեռները սկսվում են դեկտեմբերի կեսերին։  Տարեկան միջին ջերմաստիչանը կազմում է  20°C, առավելագույն ջերմաստիչանը հասնում է  մինչև +35°C-ից  +40°C, իսկ նվազագույնը հասնում է -40°C  Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 աստիճան, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Գյուղը սահմանակից է  հյուսիս -արևելքից՝ Ոստանին, Վերին Արտաշատին, իսկ հարավ-արևմուտքից՝ Շահումյանին։


== Բնակչություն ==
Գյուղը  վերահինադրվել է 1828 թվականին ։ Բնակիչները եկել են Պարսկաստանի Խոյ և Սալմաստ քաղաքներից ։ Մինչև 1948 թվականը գյուղը եղել է թուրքաբնակ , այնուհետև թուրքերի հեռանալուց հետո ներգաղթի և վերաբնակեցման գործով պայմանավորված  գյուղեն են եկել հայեր ՝ Նախիջևանից, Վանից, Մարտունուց, Պարսկաստանից, Գյումրիից, Լանջառից, Զանգակատնից, Գավառից և այլն։


== Տնտեսություն ==
Բնակչությունը զբաղվում է այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ՝ լոլիկ, տաքդեղ, սմբուկ, ձմերուկ, սեխ, ինչպես նաև հացահատիկ։ Զբաղվում են նաև կաթնամսատու անասնապահությամբ,ոչխարաբուծությամբ թռչնաբուծությամբ, մեղվաբուծությամբ։ Պահուստային հողերը նույնպես յուրացվում են որպես այգիներ, վարելահողեր։ Գյուղատնտեսական  նշանակության հողերը  կազմում են 210 հա, պտղատու և խաղողի այգիները 158 հա։
Արդյունաբերության մեջ զարգացած է սննդի արդյունաբերությունը։ Ունի գինու գործարան, որտեղ արտադրվում է կոնյակի սպիրտ։


== Պատկերասրահ ==

		
		


== Ծանոթագրություններ ==


== Հղումներ ==
Արարատի մարզպետարան Archived 2012-04-13 at the Wayback Machine.
Այգեպատ Archived 2014-09-12 at the Wayback Machine.
Քրիստոնեական ռոք

Քրիստոնեական ռոք (անգլ.՝ Christian rock), քրիստոնեության թեմատիկային նվիրած ռոք երաժշտության տեսակ։ Քրիստոնեական ռոքի խմբերը կատարում են Աստծով, հավատքի և հոգու մասին երգեր, և սովորաբար կազմված են եկեղեցուն մոտ քրիստոնյաներից։ Քրիստոնեական ռոքը առանձնանում է բացարձակապես իր տեքստերով, քանի որ չունի սեփական երաժշտական բնութագիր և դրա կատարումը կարող է լինել ռոք երաժշտության տարբեր ոճով կամ տեխնիկայով։ Առանձնացնում են քրիստենական դասական ռոք, քրիստոնեական մեթալ (ուայթ մեթալ), քրիստոնեական հարդքոր։


== Տես նաև ==
Հայկական քրիստոնեական ռոք
Օկայա

Օկայա  (ճապ.՝  岡谷市  'Օկայա -սի'), քաղաք Ճապոնիայում։ Գտնվում է Նագանոյի պրեֆեկտուրայում։ Քաղաքի ամբողջ մակերեսը կազմում է 85,14 կմ², բնակչությունը՝ 50 750 մարդ, իսկ խտությունը 596,08 մարդ/կմ²։


== Աշխարհագրական դիրք ==
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Նականո , Միիգատա և Ձյոցու քաղաքների, Սինանո ավանի, Կիձիմադայրա, Նոձավաոնսեն, Սակաե գյուղերի հետ։


== Բնակչություն ==
Բնակչությունը կազմում է 50 750 մարդ (2014 թվականի օգոստոսի 1), խտություն - 596,08 մարդ/կմ²։


== Սիմվոլիզմ ==
Քաղաքի ծառը համարվում է Fagus crenata-ն, ծաղիկը՝  Camellia japonica-ը, թռչունը՝ Մանդարինկան։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)